**Projektas**

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL PAREIGINĖS ALGOS KOEFICIENTO IR KADENCIJOS ROKIŠKIO RAJONO SAVIVALDYBĖS KONTROLĖS IR AUDITO TARNYBOS SAVIVALDYBĖS KONTROLIEREI DANGUOLEI NAMAJŪNIENEI NUSTATYMO**

2018 m. gruodžio 21 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 9 punktu, 18 straipsnio 1 dalimi, Lietuvos Respublikos valstybės tarnybos įstatymo 8 straipsnio 8 dalies 5 punktu, Lietuvos Respublikos valstybės tarnybos įstatymo Nr. VIII-1316 pakeitimo įstatymo Nr. XIII-1370 3 straipsnio 13, 15, 22 dalimis, Rokiškio rajono savivaldybės taryba

n u s p r e n d ž i a:

1. Nustatyti nuo 2019 m. sausio 1 d. Rokiškio rajono savivaldybės Kontrolės ir audito tarnybos savivaldybės kontrolierei Danguolei Namajūnienei pareiginės algos koeficientą – 14,5.
2. Nustatyti nuo 2019 m. sausio 1 d. Danguolei Namajūnienei 5 metų kadenciją eiti Rokiškio rajono Kontrolės ir audito tarnybos savivaldybės kontrolieriaus (įstaigos vadovo) pareigas.
3. Pripažinti netekusiu galios Rokiškio rajono savivaldybės tarybos 2017 m. rugsėjo 29 d. sprendimą Nr. TS-177 „Dėl Rokiškio rajono savivaldybės administracijos valstybės tarnautojų, priimtų politinio (asmeninio) pasitikėjimo pagrindu, savivaldybės kontrolieriaus pareigybės aprašymo patvirtinimo“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Daiva Jasiūnienė

Rokiškio rajono savivaldybės tarybai

**SPRENDIMO PROJEKTO „DĖL PAREIGINĖS ALGOS KOEFICIENTO IR KADENCIJOS ROKIŠKIO RAJONO SAVIVALDYBĖS KONTROLĖS IR AUDITO TARNYBOS SAVIVALDYBĖS KONTROLIEREI DANGUOLEI NAMAJŪNIENEI NUSTATYMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.** Nuo 2019 m. sausio 1 d. nustatyti Rokiškio rajono savivaldybės Kontrolės ir audito tarnybos savivaldybės kontrolierei Danguolei Namajūnienei pareiginės algos koeficientą.

**Šiuo metu esantis teisinis reglamentavimas.** LR valstybės tarnybos įstatymas, Rokiškio rajono savivaldybės tarybos 2017 m. rugsėjo 29 d. sprendimas Nr. TS-177 „Dėl Rokiškio rajono savivaldybės administracijos valstybės tarnautojų, priimtų politinio (asmeninio) pasitikėjimo pagrindu, savivaldybės kontrolieriaus pareigybės aprašymo patvirtinimo“.

**Sprendimo projekto esmė.** Tarybos sprendimo projektu siūloma nustatyti Rokiškio rajono savivaldybės Kontrolės ir audito tarnybos savivaldybės kontrolierei Danguolei Namajūnienei pareiginės algos koeficientą nuo 2019 m. sausio 1 d.

Nuo 2019 m. sausio 1 d. įsigalioja naujos redakcijos Lietuvos Respublikos valstybės tarnybos įstatymas, kuriame nebelieka valstybės tarnautojų pareigybių skirstymo į lygius ir kategorijas. Pagal naujos redakcijos įstatymo 29 straipsnio 1 dalį, valstybės tarnautojo pareiginė alga nustatoma pagal šio įstatymo 1 priede valstybės tarnautojo pareigybei nustatytą pareiginės algos koeficientą arba iš pareigybei nustatyto pareiginės algos koeficientų intervalo. Įstatymo 1 priede nustatyta, kad savivaldybės kontrolieriaus koeficientų intervalas yra 14,5-17,5. Vadovaujantis Lietuvos Respublikos valstybės tarnybos įstatymo Nr. VIII-1316 pakeitimo įstatymo Nr. XIII-1370 3 straipsnio 13 dalimi,  įsigaliojus šiam įstatymui, valstybės tarnautojo pareiginės algos koeficientas perskaičiuojamas valstybės tarnautojo iki šio įstatymo įsigaliojimo gautą pareiginę algą su priedu už kvalifikacinę klasę padalijus iš šio įstatymo įsigaliojimo metu taikomo valstybės tarnautojų pareiginės algos bazinio dydžio. 15 dalyje nustatyta, kad jeigu iki šio įstatymo 1 straipsnyje išdėstyto Lietuvos Respublikos valstybės tarnybos įstatymo įsigaliojimo pareigas ėjusio valstybės tarnautojo gauta pareiginė alga su priedu už kvalifikacinę klasę buvo mažesnė už šio įstatymo 1 straipsnyje išdėstyto Lietuvos Respublikos valstybės tarnybos įstatymo 1 priede nurodytą atitinkamai valstybės tarnautojo pareigybei nustatyto pareiginės algos koeficientų intervalo žemiausią pareiginę algą, valstybės tarnautojui paliekamos einamos pareigos ir jam nustatoma šio įstatymo 1 straipsnyje išdėstyto Lietuvos Respublikos valstybės tarnybos įstatymo 1 priede valstybės tarnautojo pareigybei nustatyto pareiginės algos koeficientų intervalo žemiausia pareiginė alga. Savivaldybės kontrolieriaus perskaičiuotas pareiginės algos koeficientas yra 8,97.

Taip pat įstatymu nustatyta, kad į įstaigų vadovų pareigas priimama 5 metų kadencijai ir iki įstatymo įsigaliojimo į pareigas neterminuotai priimtiems įstaigų vadovams nuo 2019 m. sausio 1 d. nustatoma 5 metų kadencija eiti atitinkamos įstaigos vadovo pareigas.

**Galimos pasekmės, priėmus siūlomą tarybos sprendimo projektą:**

**teigiamos** – priėmus sprendimą bus įgyvendintos nuo 2019 m. sausio 1 d. įsigaliosiančio naujos redakcijos Lietuvos Respublikos valstybės tarnybos įstatymo nuostatos.

**neigiamos** – nėra.

**Kokia sprendimo nauda Rokiškio rajono gyventojams: -**

**Finansavimo šaltiniai ir lėšų poreikis:** sprendimo įgyvendinimui reikės apie 971,00 eurų per mėnesį papildomų darbo užmokesčio fondo lėšų.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Juridinio ir personalo skyriaus vyriausioji specialistė Daiva Jasiūnienė